# data[].attributes.body
Nume complet: Gaius Iulius Caesar

Naștere: iulie 100 a.Chr., Roma

Moarte: 15 martie 44 a.Chr.

Titluri: general, consul, pontifex maximus, dictator perpetuus

Importanță: una dintre cele mai influente figuri din istorie; a marcat sfârșitul Republicii Romane și începutul Imperiului Roman.

# data[].attributes.body
A fost un conducător politic și militar excepțional, dar și un om controversat.

Prin acțiunile sale, Republica Romană s-a transformat treptat în Imperiul Roman.

A inițiat războaie de cucerire fără aprobarea Senatului, extinzând granițele Romei până la Oceanul Atlantic și lansând prima invazie romană în Marea Britanie (55 a.Chr.).

După victoria în războiul civil, s-a proclamat dictator pe viață, centralizând puterea.

Moartea sa a declanșat al doilea război civil și a dus la ascensiunea lui Octavian (Augustus), primul împărat roman.

# data[].attributes.body
Provenea din ginta Iulia, o familie patriciană care pretindea descendența mitică din Iulus, fiul eroului troian Eneas, și deci de la zeița Venus.

Familia era nobilă, dar nu deosebit de bogată.

Mătușa sa, Iulia, a fost căsătorită cu Gaius Marius, general popular și reformator militar.

Tatăl său a murit când Cezar avea aproximativ 15 ani.

Căsătoria cu Cornelia, fiica lui Lucius Cornelius Cinna (aliat al lui Marius), l-a adus în conflict cu dictatorul Sulla.

A refuzat să divorțeze și a fost proscris, dar ulterior grațiat.

# data[].attributes.body
Primele funcții politice

Tribun militar (72 a.Chr.), apoi chestor în Hispania Ulterior (69 a.Chr.).

După moartea primei soții, Cornelia, s-a recăsătorit cu Pompeia (67 a.Chr), dar a divorțat ulterior în urma scandalului Bona Dea.

În 65 a.Chr., a fost ales edil curul, organizând jocuri fastuoase și câștigând popularitate printre cetățeni.

În 63 a.Chr. a fost ales Pontifex Maximus, devenind marele preot al Romei.

# data[].attributes.body
În anul 60 a.Chr., Iulius Cezar s-a aliat cu Pompei și Crassus, formând o înțelegere politică numită Primul Triumvirat. Cu ajutorul acestei alianțe, Cezar a fost ales consul în 59 a.Chr., promovând legi care i-au întărit influența.

După încheierea mandatului, a primit comanda provinciilor Galia Cisalpină, Galia Transalpină și Illyricum. Acolo a dovedit un talent militar deosebit, cucerind treptat Galia în anii 58–50 a.Chr.

Cezar a traversat râul Rin, arătând puterea Romei, și a condus două expediții în Britania, fiind primul general roman care a ajuns acolo. În 52 a.Chr., l-a învins pe conducătorul gal Vercingetorix la Alesia, încheind cucerirea Galiei.

El a descris aceste fapte în lucrarea sa „Comentarii despre războiul galic”, una dintre cele mai importante surse istorice despre acea epocă. Prin curaj și inteligență, Cezar a adus glorie Romei și și-a consolidat puterea.

# data[].attributes.body
La 15 martie 44 a.Chr., Iulius Cezar a fost asasinat în Senat de un grup de conspiratori republicani, printre care Brutus și Cassius. Ei credeau că, prin moartea lui, vor salva Republica Romană.

Însă, în loc de pace, moartea lui Cezar a adus un nou război civil între cezarieni (Octavian, Marcus Antonius și Lepidus) și republicani (Brutus, Cassius și Cicero).

După victoria cezarienilor la Philippi în 42 a.Chr, s-a format Al Doilea Triumvirat. În final, Octavian l-a învins pe Marcus Antonius la Actium în 31 a.Chr. și a devenit primul împărat al Romei, cunoscut ca Augustus, marcând începutul Imperiului Roman.

# data[].attributes.body
"Veni, vidi, vici"=Am venit, am văzut, am cucerit;

"Alea iacta est"=Zarurile au fost aruncate;

"Ave Caesar, morituri te salutant"=Să trăiești Cezar, cei ce mor te salută.